Coba ceritain soal Paris dalam bahasa sunda

Paris nyaéta puseur dayeuh Perancis sakaligus dayeuh pangbadagna di nagara kasebut. Dayeuh ieu perenahna di tepi walungan Seine di bagian kalér Perancis, di tengah wewengkon (region) Île-de-France. Wates administratif dayeuh Paris henteu robah saprak 1860, sarta dicicingan ku 2.167.994 jiwa (taun2006). Wewengkon urban Paris dicicingan ku kira-kira 9.93 yuta jiwa (taun2005), sedengkeun wewengkon metropolitan Paris dicicingan ku ampir 12 yuta jiwa. Paris ku kituna mangrupa salasahiji wewengkon metropolitan pangmundelna di Éropa.

Paris geus jadi dayeuh penting anu dicicingan salila leuwih ti dua milenium, sarta ayeuna nyaéta salah sahiji puseur bisnis sarta budaya kahot di dunya, sarta pangaruhna dina hal pulitik, atikan, hiburan, média, fashion, sains sarta seni geus nyieunana jadi minangka salah sahiji dayeuh anu pangbadagna di dunya. Wewengkon Île-de-France mibanda 36 pausahaan anu asup dina Fortune Global 500. Paris ogé jadi tempat ti organisasi internasional kawas UNESCO, OECD, ICC sarta Paris Club.

Paris nyaéta mangrupa dayeuh tujuan pariwisata pangpopulérna di dunya, kalayan 30 juta nu datang deungeun pér warsih. Aya sajumlah tempat kaceluk di ditu, antara séjén Menara Eiffel anu pohara kaceluk di dunya.